Պղնձարջասպ

Պղնձարջասպ, CuSO4․5H2O, պղնձի սուլֆատի բյուրեղահիդրատը։

Ֆիզիկական հատկություններ 
Վառ կապույտ բյուրեղներ են, խտությունը 2284 կգ/մ3։ Բնության մեջ հանդիպող խալկանթիտ միներալն է։

Լավ է լուծվում ջրում (25 °C-ում 100 գ ջրում՝ 423 գ, 100 °C-ում՝ 196,2 գ)։ Տաքացնելիս աստիճանաբար կորցնում է բյուրեղաջուրը, առաջացնելով CuSO4•3H2O (105 °C), CuSO4•H2O (150 °C) և CuSO4 (258 °C)։

Ստացում 
Արդյունաբերության մեջ պղնձարջասպ ստանում են պղինձը նոսր և տաք ծծմբական թթվում (որի մեջ օդ է ներփչվում) լուծելով և որպես կողմնակի արդյունք պղինձը էլեկտրոլիտային ռաֆինացման ենթարկելիս։

Կիրառություն 
Օգտագործվում է հանքային ներկեր պատրաստելու, գյուղատնտեսական վնասատուների, բույսերի հիվանդությունների դեմ պայքարելու, հացահատիկը ախտահանելու, կաշին մշակելու, գալվանական բջիջներ պատրաստելու, պղնձի այլ միացություններ ստանալիս։

Պղնձի միացություններ